Древна Македония влиза в пряк политически контакт и сблъсък с Елада при Третата свещена война (356 – 346 г. пр. Хр.), чийто повод е спора за реликвите на Аполоновото светилище в Делфи. В общоелинската война се намесва Древна Македония, която налага волята си над цяла Елада. В резултат от тази намеса, в Елада с център Древна Атина възникват промакедонска партия и антимакедонска партия. Демостен излиза със своите „Филипики“. Демостен обвинява Филип II Македонски, че с действията си в Тракия и Пропонтида, последния цели да прекъсне снабдяването на Древна Атина с жито. Според Демостен, македонската тирания е не по-малко страшна и „варварска“ от персийската. По това време, Демостен мечтае за една нова „Атина на Перикъл“.